Helifeksa (Anglija)

Helifeksa () ir pilsēta Anglijas ziemeļdaļā, Rietumjorkšīras grāfistes Kolderdeilas metropoles boro administratīvais centrs un lielākā apdzīvotā vieta. Atrodas grāfistes rietumdaļā Kolderas upes krastā  no grāfistes centra Līdsas un  no valsts galvaspilsētas Londonas.

 Vēsture 
Vēstures avotos pirmoreiz minēta 1091. gadā kā Halyfax. 15. gadsimtā Helifeksa kļuva par Jorkšīras Vestraidingas saimniecisko centru; tās ekonomika balstījās galvenokārt vilnas pārstrādē un tirdzniecībā. Industriālās revolūcijas laikā pilsēta strauji izauga kā tekstilrūpniecības centrs. Pilsētas 19. gadsimta pārticība nāca no kokvilnas, vilnas un paklāju rūpniecības, un, tāpat kā lielākajā daļā citu Jorkšīras pilsētu, Helifeksā bija liels skaits aušanas cehu, no kuriem mūsdienās lielākā daļa ir nojaukti vai pārveidoti alternatīvai lietošanai. 1848 gadā Helifeksai piešķīra municipālā boro statusu, 1889. gadā — grāfistes boro statusu , bet 1974. gadā to iekļāva Kolderdeilas metropoles boro.

 Atsauces 

 Ārējās saites 

Kategorija:Anglijas pilsētas
Kategorija:Rietumjorkšīra